Diari Oficial de la Generalitat Valenciana


Sumari del DOGV 9594, del 12-05-2023 (2023/3600)

Edicte de proposta de resolució de l'adjudicació del programa d'actuació integrada del polígon VI, zona PA, subzona B, Peníscola Parc, i cancel·lació de la programació (4362E/18).
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   9594

Data del DOGV
:   12-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/3600


Data del document
:   30-03-2023

Organisme emissor
:   Ajuntament de Peníscola

Tipus de document
:   Edicte

Descriptors 

:   * pla d'urbanisme
    * administració local

Edicte de proposta de resolució de l'adjudicació del programa d'actuació integrada del polígon VI, zona PA, subzona B, Peníscola Parc, i cancel·lació de la programació (4362E/18). [2023/3600]  
L'alcalde president de l'Ajuntament de Peníscola fa saber que el Ple de l'Ajuntament, en sessió celebrada el dia 16 de gener de 2020, va adoptar, entre altres, el següent acord:  
«6é. Dictamen proposta de resolució de l'adjudicació del programa d'actuació integrada polígon VI zona PA subzona B Peníscola Parc i cancel·lació de la programació (4362E/18).  
La Comissió d'Urbanisme, Serveis i Medi Ambient, en sessió celebrada el dia 9 de gener de 2020, va dictaminar de manera favorable la següent proposta de resolució emesa pel regidor d'Urbanisme, que se sotmet a la consideració del Ple de la Corporació per a la seua resolució, i que es transcriu de manera literal a continuació:  
Vist l'expedient tramitat.  
«En data 16 de setembre de 2019, l'Alcaldia, mitjançant Decret núm. 9938136041, va resoldre:  
«1r. Incoar procediment per a declarar la resolució de l'adjudicació del Programa d'actuació integrada polígon IV zona P.A. subzona B Peníscola Parc i extinció del contracte.  
2n. Concedir tràmit d'audiència a l'urbanitzador per termini de deu dies naturals perquè puga al·legar i presentar els documents i justificacions que estime pertinents.  
3r. Notificar la present resolució als propietaris de terrenys inclosos en l'àmbit del programa d'actuació integrada polígon IV zona PA subzona B Peníscola Parc.  
4t. Conclòs el tràmit d'audiència el tècnic d'Urbanisme i el secretari de l'Ajuntament emetran informe en el termini màxim de quinze dies naturals.  
5é. A la vista de les al·legacions que puguen presentar-se i dels informes emesos, se'n sol·licitarà un informe, preceptiu i vinculant, del Consell Jurídic Consultiu de la Comunitat Valenciana.  
6é. La resolució del contracte i la cancel·lació de la programació, si és el cas, s'adoptarà pel Ple de l'Ajuntament.».  
Consta en l'expedient la notificació del contingut del Decret de l'Alcaldia núm. 4181199198 als propietaris de terrenys inclosos en l'àmbit del programa d'actuació integrada polígon IV zona PA subzona B Peníscola Parc.  
Consta així mateix en l'expedient la concessió de tràmit d'audiència a l'urbanitzador, la mercantil Ensanche Urbano, SA, per termini de deu dies naturals perquè poguera al·legar i presentar els documents i justificacions que estimara pertinents.  
En data 14 d'octubre de 2019 -reg. entrada núm. 8501- té entrada a l'Ajuntament escrit presentat per Ensanche Urbano, SA, el 7 d'octubre de 2019 davant el Registre de la Conselleria de Justícia de la Generalitat Valenciana, en el qual assenyala el següent:  
«Primera. Que, tal com ja consta expressament en el present expedient, Ensanche es troba des de l'any 2013 en situació concursal, procediment que es tramita davant el Jutjat Mercantil de Castelló de la Plana núm. 1, sota el número d'actuacions 371/2013.  
Segona. Que en el referit procediment concursal, en data 2 de setembre de 2016 es va dictar un acte que acordava finalitzar la fase comuna, obrir la fase de conveni i convocar junta de creditors.  
Tercera. Que, no obstant l'anterior, mitjançant un acte posterior de data 15 de desembre de 2016, i a instàncies de la petició formulada per la representació processal de les mercantils Coinsom 2005, SL, Oremar, SA, i Peñispark, SL, es va acordar la suspensió de la tramitació del conveni. S'adjunta com a annex una còpia de la citada resolució judicial.  
  
Tercera. Que la referida suspensió va estar motivada per la litispendència d'una impugnació judicial efectuada per aquestes mercantils davant dels informes concursals, el resultat final dels quals resultava transcendent per a la quantificació final del passiu concursal, així com per a la configuració i determinació de les majories necessàries per a l'aprovació d'un conveni en la corresponent Junta de Creditors.  
Quarta. Que, a data del present escrit, encara no ha sigut possible obtindre una resolució judicial en ferm respecte de la impugnació presentada per les mercantils Coinsom 2005, SL, Oremar, SA, i Peñispark, SL, ja que, després de dictar-se sentència inadmetent el seu recurs d'apel·lació davant l'Audiència Provincial de Castelló (sentència núm. 249 de 2017, de 7 de juliol, recaiguda en el rotlle d'apel·lació civil núm. 46/2017), les citades mercantils van interposar recurs de cassació davant el Tribunal Suprem davant d'aquesta sentència d'apel·lació, i actualment aquest recurs es troba pendent de resolució.  
Cinquena. Que, de conformitat amb tot l'anteriorment exposat, a data actual, i malgrat haver transcorregut sis anys des de la declaració de concurs de creditors d'Ensanche i, especialment, més de dos anys i mig des de la suspensió d'aquest procediment, continua encara pendent de resolució ferma l'incident concursal interposat per les mercantils Coinsom 2005, SL, Oremar, SA, i Peñispark, SL, i, per tant, la incertesa sobre l'import i configuració final del passiu concursal de la societat concursada.  
Sisena. Que, donat el llarg període transcorregut, la situació concursal que està arrossegant la societat concursada durant més de sis anys, i, especialment, la situació d'indeterminació i bloqueig que està patint des de fa més de dos anys i mig, que li ha impedit conéixer la composició final del seu passiu concursal (tant quant a l'import total d'aquest deute que serà finalment reconegut, com quant a la configuració i majories necessàries en relació amb els vots requerits per part dels seus creditors per a l'aprovació d'un eventual conveni de creditors que li permetera eixir de la seua situació concursal), han fet que es veja en una greu situació de bloqueig i incapacitat, així com que la seua capacitat econòmica s'haja vist radicalment minorada, i per tot això, no es troba en disposició d'afrontar l'execució dels treballs adjudicats en el PAI.  
  
Setena. Que, en virtut de tot l'anterior, així com pel que ja s'ha exposat en el nostre anterior escrit d'al·legacions, aquesta part es mostra a favor de la proposta de resolució de la condició d'agent urbanitzador de la qual se'ns ha donat trasllat, sol·licitant en conseqüència a aquest Ajuntament que, conforme al contingut d'aquesta proposta, i previs els tràmits legals oportuns, s'acorde la resolució d'aquesta condició d'agent urbanitzador d'Ensanche, i es faça la devolució de les garanties depositades.  
I, en virtut del que s'ha exposat,  
Sol·licite a l'alcalde de l'Ajuntament de Peníscola que tinga per presentat aquest escrit, l'admeta i, de conformitat amb el que s'hi ha manifestat, tinga per realitzades les anteriors al·legacions i es faça la resolució de la condició d'agent urbanitzador i la devolució de les garanties depositades».  
Respecte als antecedents del programa d'actuació integrada polígon VI zona PA subzona B Peníscola Parc consten detallats en l'informe emés pel tècnic d'Administració General del Departament d'Urbanisme i secretari accidental de l'Ajuntament de Peníscola, de data 4 de novembre de 2019, que consta en l'expedient, si bé es considera rellevant per a la resolució de l'expedient reiterar els aspectes i circumstàncies que a continuació es relacionen.  
En data 16 de març de 2017 el Ple de l'Ajuntament va adoptar els següents acords:  
«1. Denegar la sol·licitud de pròrroga de la suspensió temporal de l'execució del programa d'actuació integrada polígon VI zona PA subzona B Peníscola Parc, per trobar-se ja esgotat el període màxim de pròrroga previst en la normativa urbanística.  
2. Donar per finalitzat el període de suspensió temporal de l'execució del programa d'actuació integrada polígon IV zona PA subzona B Peníscola Parc acordat pel Ple de l'Ajuntament en sessió de 21 de març de 2013.  
3. Requerir a Ensanche Urbano, SA, perquè acredite formalment davant aquest ajuntament que està en possessió dels mitjans econòmics, financers i/o de qualsevol classe, necessaris per a executar les actuacions previstes en el programa d'actuació integrada polígon IV zona PA subzona B Peníscola Parc i complir les seues obligacions en la seua doble condició d'agent urbanitzador i propietari majoritari de terrenys en l'àmbit del programa, i concedir-li a aquest efecte el termini d'un mes des de la notificació del present acord. Mentrestant, queda paralitzada la tramitació del text refós del projecte de reparcel·lació de la UE polígon VI, zona PA, subzona B Peníscola Parc.  
En compliment de l'acord adoptat, es va practicar notificació a Ensanche Urbano, SA, en data 30 de març de 2017, i se li va demanar que en el termini d'un mes des de la notificació acreditara formalment davant aquest ajuntament que aquesta mercantil està en possessió dels mitjans econòmics, financers i/o de qualsevol classe necessaris per a executar les actuacions previstes en el programa d'actuació integrada del polígon VI, zona PA, subzona B Peníscola Parc i per a complir les seues obligacions en la seua doble condició d'agent urbanitzador i propietari majoritari de terrenys en l'àmbit del programa, mentrestant, va quedar paralitzada la tramitació del text refós del projecte de reparcel·lació de la UE polígon VI, zona PA, subzona B Peníscola Parc. No consta la presentació davant l'Ajuntament de la documentació requerida.  
  
Així mateix es va practicar notificació de l'acord plenari de 16 de març de 2017 a Juan Bautista Serrat Peña, a Coinsom 2005, SL, a Alfredo Ramón Bellmunt París, a Luis Díaz París, a Agustina Albiol Martínez, a Juan Antonio Vizcarro Martínez, a Manuela Josefa Vizcarro Martínez, a Rosa Pilar Vizcarro Martínez, a Antonio Vicente Bayarri Ayza, a Rosa Planes Vizcarro, a Banc Santander, SA, i a Magdalena Castell Arenós i Manuel Planes Vizcarro, persones interessades en l'expedient. No consta la interposició de recurs de reposició contra l'acord adoptat, per la qual cosa aquest ha adquirit fermesa en via administrativa.  
El requeriment contingut en l'apartat 3 de l'acord adoptat pel Ple de l'Ajuntament en sessió de 16 de març de 2017, abans referit, es fonamenta en el fet que la mercantil Ensanche Urbano, SA, agent urbanitzador en el programa Peníscola Parc, es troba en situació de concurs ordinari i voluntari declarat per acte del Jutjat Mercantil núm. 1 de Castelló de la Plana de data 10 de juny de 2013.  
En aquest sentit, donada la situació de l'agent urbanitzador, es va considerar insuficient la garantia depositada en el seu moment per import 233.139 € (la situació d'insolvència, que en 2013 va poder tindre's com a «transitòria» amb la declaració de concurs ordinari i voluntari, passats set anys segueix sense resoldre's).  
Al mateix temps, sense l'acreditació per Ensanche Urbano, SA, del fet que disposa dels mitjans econòmics i financers suficients per a portar avant l'execució del programa i fer front al pagament de les quotes d'urbanització exigibles en el desenvolupament d'aquest, l'Ajuntament va considerar que no era procedent l'aprovació del text refós de la reparcel·lació per les greus conseqüències jurídiques i econòmiques que per als propietaris afectats tindria, sense que existira garantia que el programa puga desenvolupar-se.  
Concedit el termini d'un mes a Ensanche Urbano, SA, perquè acreditara formalment davant aquest ajuntament estar en possessió dels mitjans econòmics, financers i/o de qualsevol classe, que siguen necessaris per a executar el programa i complir les seues obligacions en la seua doble condició d'agent urbanitzador i propietari majoritari de terrenys en l'àmbit del Programa, transcorregut amb escreix el termini concedit la citada mercantil no ha acreditat la disponibilitat de mitjans requerida, per la qual cosa, conforme al que es disposa en l'article 224 TRLCSP, és potestat de l'Ajuntament la tramitació d'expedient de resolució de l'adjudicació.  
Tot això va determinar, com s'ha indicat, la incoació d'expedient per a declarar la resolució de l'adjudicació del programa d'actuació integrada del polígon VI, zona PA, subzona B, Peníscola Parc, i extinció del contracte, concedint a l'urbanitzador el preceptiu tràmit d'audiència perquè poguera al·legar i presentar els documents i justificacions que estimara pertinents respecte a la resolució de l'adjudicació.  
  
En data 19 de setembre de 2019 es va donar compte a la Comissió Informativa d'Urbanisme de l'Ajuntament de l'inici de l'expedient per a declarar la resolució de l'adjudicació del programa.  
En data 4 de novembre de 2019, de conformitat amb el que es disposa en l'article 143 de la Llei 16/2005, de 30 de desembre, urbanística valenciana, i en l'article 8.2 del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat, es va remetre al Consell Jurídic Consultiu de la Comunitat Valenciana l'expedient tramitat per a la resolució de l'adjudicació del programa d'actuació integrada de la UE polígon VI, zona PA, subzona B del sòl urbà, Peníscola Parc, i es va sol·licitar el preceptiu informe del Consell Jurídic respecte a la proposta de resolució del programa.  
En data 21 de novembre de 2019 el Consell Jurídic Consultiu de la Comunitat Valenciana remet a l'Ajuntament el Dictamen 653/2019 respecte a la resolució de l'adjudicació del programa d'actuació integrada polígon VI zona PA subzona B Peníscola Parc en el qual assenyala «que, en tant no s'haja produït l'obertura de la fase de liquidació, no existeix encara causa que done lloc a la resolució del contracte, i hi pot ser aplicable l'apartat 4 del mateix article 224 que preveu que la resolució per mutu acord puga tindre lloc si no hi concorre cap altra causa de resolució que siga imputable al contractista, i sempre que raons d'interés públic facen necessària o inconvenient la permanència del contracte», per a concloure que «atesa la coincident voluntat de resolució del contracte entre l'Ajuntament i l'empresa adjudicatària, i no constant formulació d'oposició, no és procedent l'emissió d'un dictamen amb caràcter preceptiu», conforme al que es disposa en l'article 10.8.c de la Llei de la Generalitat 10/1994, de 19 de desembre, de creació del Consell Jurídic Consultiu de la Comunitat Valenciana.  
  
Vistos els escrits d'al·legacions presentats per Ensanche Urbano, SA, en el tràmit d'audiència concedit, en els quals manifesta conformitat amb la resolució de la condició d'agent urbanitzador i l'extinció del contracte i no havent-se presentat al·legacions en contra de les resolucions contingudes en el Decret núm. 3998558012 de l'Alcaldia pel qual s'incoa expedient per a declarar la resolució de l'adjudicació del programa i l'extinció del contracte.  
Tenint en compte les importants conseqüències jurídiques i econòmiques que sobre els terrenys afectats i els seus titulars genera l'aprovació d'un projecte de reparcel·lació i la inscripció de les finques resultants i la seua afectació a les càrregues urbanístiques en el Registre de la Propietat, i tenint en compte així mateix que, conforme al text refós del projecte de reparcel·lació redactat per l'arquitecte municipal, l'empresa Ensanche Urbano, SA, era propietària de 59.710,76 m² de sòl brut d'un total de 96.526,59 m² que integren el programa i, per tant, «deutora» de l'actuació, com a propietària de terrenys, pel 62,3348 % del total de les càrregues urbanístiques, la qual cosa suposa un import a sufragar per Ensanche Urbano, SA, de 2.399.635,90 € (d'un import total de càrregues de 3.694.700,80 € que requereix el desenvolupament del programa); en virtut d'això, i en evitació de la generació de les situacions jurídiques i econòmiques de difícil solució per als propietaris dels terrenys que es produirien si l'execució del programa resultara finalment fallida donada la situació concursal de la mercantil adjudicatària, per seguretat jurídica de tots els afectats pel programa i en aplicació del que es disposa en l'article 224 TRLCSP, l'Ajuntament considera oportuna i convenient la resolució del contracte i la cancel·lació de la programació, que, al seu torn, pot obrir la possibilitat d'una nova programació de l'àmbit afectat.  
Atés, respecte a la procedència de la devolució de la garantia, que la finalitat d'aquesta era la d'assegurar el compliment de les previsions del programa, previsions que no s'han complit, i tenint en compte així mateix que en aplicació de la normativa contractual vigent en el moment de l'adjudicació (TRLCAP) la garantia definitiva respondrà, entre altres conceptes, de les obligacions derivades del contracte i de la confiscació que puga decretar-se en els casos de resolució del contracte d'acord amb el que s'estableix en aquest o amb caràcter general en la mateixa normativa contractual, i es farà la confiscació sempre que el contracte es resolga per incompliment culpable del contractista, el qual, en aqueix cas, a més, hauria d'indemnitzar a l'Administració els danys i perjudicis ocasionats en allò que excedisquen de la garantia confiscada (arts. 43.2 i 113.4 TRLCAP), és a dir (i en aquest sentit s'han pronunciat a més el Consell d'Estat i el Consell Jurídic Consultiu de la Comunitat Valenciana), és procedent la confiscació de les garanties solament en cas d'incompliment culpable del contractista i verificats els danys i perjudicis per a l'administració i, si és el cas, per als particulars, la qual cosa, en sentit contrari, determina que quan no s'aprecie o no es puga fonamentar la culpabilitat de l'urbanitzador, correspondrà la devolució de la garantia, i és aquest el supòsit de la resolució per mutu acord a la qual fa referència el Dictamen del Consell Jurídic Consultiu de la Comunitat Valenciana.  
En virtut de tot el que s'ha exposat, vistos els informes emesos que consten en l'expedient, i a la vista del Dictamen 653/2019 emés pel Consell Jurídic Consultiu de la Comunitat Valenciana, a la Comissió Informativa es proposa l'adopció dels següents acords:  
  
Primer. Declarar la resolució de l'adjudicació del programa d'actuació integrada polígon VI zona PA subzona B Peníscola Parc i la cancel·lació de la programació, resolent per mutu acord el contracte subscrit per al desenvolupament i execució del referit programa.  
  
Segon. Atés que la reparcel·lació no ha arribat a ultimar-se i inscriure's en el Registre de la Propietat, que les obres d'urbanització no han donat principi i que no s'han posat al cobrament quotes d'urbanització, suposant la resolució del programa el manteniment de la situació física i urbanística de les parcel·les (emplaçament inicial de les finques i la seua classificació com a sòl urbà conforme al vigent PGOU i al Pla de reforma interior aprovat definitivament per la Comissió Territorial d'Urbanisme en data 26.06.2015), es declara la improcedència de la confiscació de les fiances depositades en el programa.  
  
  
Tercer. Notificar els acords adoptats a Ensanche Urbano, SA, i als qui ostenten la condició de persones interessades en l'expedient.  
  
Quart. Publicar el present acord en el Diari Oficial de la Generalitat Valenciana.»  
  
Deliberació:  
Com que no hi ha intervencions l'alcalde sotmet directament el dictamen a votació.  
  
Votació:  
Sotmés el dictamen a votació, s'aprova per majoria, amb el vot a favor del Grup Popular, Grup Ciutadans i la regidora no adscrita, Núria Calduch i les abstencions del Grup Socialista i Grup Compromís.»  
  
  
Cosa que es fa pública per a coneixement general.  
  
Peníscola, 30 de març de 2023.- L'alcalde: Andrés Martínez Castellá.